Шэрэдж щIыналъэм щыпсэухэр игъэнэщхъеящ Темыркъан Борис дунейм зэрехыжам
Шэрэдж муниципальнэ районым щIыпIэ унафэр зегъэкIуэнымкIэ и советымрэ щIыналъэ администрацэмрэ Темыркъан Юрий Хьэту и къуэм, абы и Iыхьлы, и благъэ псоми яхуогузавэ Темыркъан Борис Хьэту и къуэр дунейм зэрехыжамкIэ.
Къэбэрдей-Балъкъэрым и щэнхабзэм хэщIыныгъэшхуэ игъуэтащ — абы фIэкIуэдащ профессиональнэ музыкэм хэлъхьэныгъэшхуэ хуэзыщIа композитор, дирижёр Iэзэ дыдэ. Абы и Iэдакъэ къыщIэкIащ макъамэ куэд, лъэпкъым хуигъэсащ гъуазджэм и лэжьакIуэхэр. Дэ икъукIэ дигъэнэщхъеящ а хъыбарым икIи фи гуауэр куууэ зыхыдощIэ. Борис Хьэту и къуэр ди гум къинэнущ музыкант Iэзэу зэрыщытам и мызакъуэу, гъэсауэ, гу къабзэ зиIэу, гъащIэр фIыуэ зылъагъуу къыддекIуэкIа цIыхуу.
